



ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 27/6/2023

**ΔΕΛΤΙΟ ΤΥΠΟΥ**

**Ευρεία σύσκεψη για την εύρυθμη λειτουργία της πόλης κατά τους καλοκαιρινούς μήνες**

Πραγματοποιήθηκε **ευρεία σύσκεψη** στο δημαρχείο Λευκάδας, την Τρίτη 27/6/2023, με αντικείμενο τη **λήψη μέτρων για την πιο εύρυθμη λειτουργία της πόλης** κατά τους καλοκαιρινούς μήνες.

Στη σύσκεψη συμμετείχαν: o δήμαρχος Λευκάδας κ. Χαράλαμπος Καλός o διοικητής τροχαίας Λευκάδας, κ. Νώντας Κατωπόδης, οι υπολιμενάρχες κκ. Παναγιώτης Λεονταράκης και Δημήτρης Προκοπίου, ο αντιδημάρχος κ. Γιώργος Τσιρογιάννης, και ο προϊστάμενος της διεύθυνσης Η/Μ έργων και συγκοινωνιών του Δήμου Λευκάδας, κ. Θωμάς Γεωργάκης.

Πιο συγκεκριμένα, ετέθησαν από τον κ. δήμαρχο η **πιο συχνή παρουσία εκπροσώπων-τροχονόμων** τόσο της λιμενικής αρχής όσο και της αστυνομικής διεύθυνσης, ιδιαιτέρως τα Σάββατα, όπου υπάρχει πολύ αυξημένο ρεύμα εισόδου στο νησί της Λευκάδας.

Επιπρόσθετα, συζητήθηκαν τα θέματα της **καλύτερης σήμανσης**, κάτι το οποίο θα ολοκληρωθεί τις επόμενες ημέρες, της **αστυνόμευσης των τροχόσπιτων** (παραμονής-διαμονής εκτός οργανωμένων εγκαταστάσεων), όπως επίσης και η ανάγκη αυξημένης αστυνόμευσης για την **αντιμετώπιση παραβατικών συμπεριφορών** των ρομά. Τέλος, αντικείμενο συζήτησης ήταν η ανάγκη ελέγχου, σε πιο τακτική βάση, των παραλιών για την **αντιμετώπιση του φαινομένου της** **άγρας πελατών**.

Η συνάντηση έγινε σε πολύ καλό κλίμα, και θα ακολουθήσει και αυτοψία παρουσία όλων των εμπλεκομένων μελών τις προσεχείς μέρες.

ΑΠΟ ΤΟ ΓΡΑΦΕΙΟ ΔΗΜΑΡΧΟΥ